ທ່ານ​ພອມ​ພຽວ ກ່າວ​ວ່າ ທ່ານ​ທ​ຣຳ ຕ້ອງ​ການ ສາຍ​ພົວ​ພັນ​ ທີ່​ດີກວ່າ ກັບຣັດ​ເຊຍ ແຕ່ວ່າ ຄວາມ​ບໍ່​ເຫັນ​ພ້ອມ​ ຍັງ​ຄົງ​ມີ​ຢູ່ ຕໍ່​ມາ
ທ່ານ​ພອມ​ພຽວ ກ່າວ​ວ່າ ຖ້າ​ຫາກວ່າ​ຣັດ​ເຊຍ ເຂົ້າ​ໄປ​ພົວ​ພັນ ໃນ​ການ​ເລືອກ​ຕັ້ງ ​ປີ 2020 ມັນຍິ່ງ​ຈະ​ເຮັດ​ໃຫ້​ສາຍ​ພົວ​ພັນຂອງພວກເຮົາ​ ຊຸດ​ໂຊມ​ລົງ ກວ່າ​ທີ່​ເຄີຍ​ເປັນມາ ແລະຂໍ​ບໍ່ໃຫ້​ເຮັດ​ຈັ່ງ​ຊັ້ນ.
ລັດຖະມົນຕີການຕ່າງປະເທດຂອງສະຫະລັດ ທ່ານໄມຄ໌ ພອມພຽວ ໄດ້ກ່າວວ່າ ສະຫະລັດ ໝາຍໝັ້ນຕັ້ງໃຈ ທີ່ຈະປັບປຸງສາຍພົວພັນກັບຣັດເຊຍ ເວລາເພິ່ນພົບປະ ກັບ ຄູ່ຕຳແໜ່ງຂອງເພິ່ນ ທ່ານ Sergey Lavrov ແລະ ປະທານາທິບໍດີ ວລາດິເມຍ ປູຕິນ ໃນນະຄອນໂຊຈີ ໃນວັນອັງຄານວານນີ້ ແຕ່ວ່າ ພວກທ່ານນັກການທູດທັງສອງ ຕ່າງກໍໄດ້ຮັບຮູ້ ເຖິງຄວາມບໍ່ເຫັນພ້ອມນຳກັນ ທີ່ມີສືບຕໍ່ມາ ໃນບັນຫາການເຂົ້າໄປ ກ້າວກ່າຍໃນການເລືອກຕັ້ງຕ່າງປະເທດ ເລື້ອງເວເນຊູເອລາ ແລະອີຣ່ານ ນັກຂ່າວ ດ້ານການທູດຂອງວີໂອເອ ຊິນດີ ເຊນ ມີລາຍງານເພີ້ມຕື່ມ ຈາກກະຊວງການຕ່າງ ປະເທດ ຊຶ່ງວັນນະສອນ ຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ພາບວີດີໂອສະແດງໃຫ້ເຫັນວ່າ ປະທານາທິບໍດີປູຕິນ ໄດ້ປາກົດໂຕອອກມາຈາກປະຕູ ທາງຂ້າງ ຈັບມືກັບທ່ານ ພອມພຽວ ແລະຈະເຫັນທ່ານ ທຣຳກັບທ່ານປູຕິນນຳ ໃນວີດີໂອ ທີ່ແຮນຊິນກີ ແລ້ວກັບມາຫາທ່ານປູຕິນ ໃນມື້ນີ້ ປະທານາທິບໍດີຣັດເຊຍ ວລາດິເມຍ ປູຕິນ ຍັງຕິດພັນຢູ່ໃນຄວາມຄິດທາງບວກ ໃນວັນ ອັງຄານວານນີ້ ໂດຍກ່າວວ່າ ທ່ານມີຄວາມຮູ້ສຶກວ່າ ປະທານາທິບໍດີທຣຳ ຢາກສ້າງ ສາຍພົວພັນດ້ວຍໃຈຈິງລະຫວ່າງ ສະຫະລັດ ກັບຣັດເຊຍລຸນຫຼັງອັນທີ່ເອີ້ນວ່າ ການກ່າວຫາທີ່ ເລື້ອງການສົມຮູ້ຮ່ວມຄິດ ລະຫວ່າງໜ່ວຍໂຄສະນາຫາ ສຽງຂອງທ່ານທຣຳ ກັບຣັດເຊຍນັ້ນ ປະທານາທິບໍດີຣັດເຊຍ ວລາດິເມຍ ປູຕິນ ກ່າວເປັນພາສາຣັດເຊຍວ່າ: ແຕ່ວ່າ ຄວາມແຕກຕ່າງໄດ້ເກີດຂຶ້ນ ໃນຂະນະທີ່ ກອງປະຊຸມຖະແຫຼງຂ່າວທີ່ມີຄວາມ ເຄັ່ງຕຶງ ກ່ອນໜ້ານັ້ນໃນວັນອັງຄານວານນີ້ ໂດຍລັດຖະມົນຕີການຕ່າງປະເທດ ທ່ານໄມຄ໌ ພອມພຽວ ແລະ ລັດຖະມົນຕີການຕ່າງປະເທດຣັດເຊຍ ທ່ານ Lavrov ລັດຖະມົນຕີການຕ່າງປະເທດຂອງສະຫະລັດ ທ່ານໄມຄ໌ ພອມພຽວ ກ່າວວ່າ ການເປັນປໍລະປັກເພີ້ມຂຶ້ນ ລະຫວ່າງສະຫະລັດ ກັບອີຣ່ານ ທ່ານ Lavrov ກ່າວວ່າ ແມ່ນຄວາມເປັນຫ່ວງສຳລັບຣັດເຊຍ ລັດຖະມົນຕີການຕ່າງປະເທດຣັດເຊຍ ທ່ານ Sergey Lavrov ກ່າວວ່າ ທ່ານພອມພຽວ ກ່າວວ່າ ສະຫະລັດ ບໍ່ຢາກເຮັດສົງຄາມກັບອີຣ່ານ, ແຕ່ວ່າ ຈະປ້ອງກັນ ຕົວເອງ ຖ້າຫາກວ່າຖືກໂຈມຕີ ເພິ່ນບອກທ່ານ Lavrov ຕໍ່ໄປວ່າ ການແຊກແຊງຂອງຣັດເຊຍເຂົ້າໃນການເລືອກຕັ້ງ ຂອງສະຫະລັດ ແມ່ນຮັບເອົາບໍ່ໄດ້ ທ່ານພອມພຽວ ກ່າວວ່າ ທ່ານພອມພຽວ ແລະທ່ານ Lavrov ໄດ້ຕົກລົງທີ່ຈະໂອ້ລົມກັນຕໍ່ ເລື້ອງທັງຫຼາຍນີ້ ແລະບັນຫາອື່ນໆ ເຊັ່ນໃນຊິເຣຍ, ເກົາຫຼີເໜືອ ແລະເລື້ອງຄວບຄຸມອາວຸດ